Ifølge Nordjyske er den slovakiske back tæt på at forlænge sin kontrakt med AaB Ishockey med et år. Tomas Nadasdi kom til klubben i sidste sæson. Det er ikke kun slovakken, der vil kunne ses på isen for AaB næste sæson. Hernings Thomas Boll skulle efter sigende også være på vej til klubben. AaB direktør Frederik Åkesson  vil ikke udtale sig om de måske kommende spillere, men Thomas Boll siger til Nordjyske: - Jeg vil hverken be- eller afkræfte noget lige nu, men der kommer noget frem i den kommende uge.

Referat:
Slovakken Tomas Nadasdi er tæt på at forlænge med AaB Ishockey.